สถานีสีลม

สถานีสีลม (, รหัส BL26) เป็นสถานีรถไฟฟ้าใต้ดิน ในเส้นทางรถไฟฟ้ามหานคร สายเฉลิมรัชมงคล ที่ถนนพระรามที่ 4 กรุงเทพมหานคร บริเวณสี่แยกศาลาแดง มีทำเลอยู่ใจกลางเมืองในย่านธุรกิจถนนสีลม

ที่ตั้ง 
ใต้ผิวถนนพระรามที่ 4 บริเวณสี่แยกศาลาแดงด้านทิศตะวันออก หน้าสวนลุมพินี จุดบรรจบของถนนพระรามที่ 4, ถนนสีลม และถนนราชดำริ ในพื้นที่แขวงลุมพินี เขตปทุมวัน และแขวงบางรัก เขตบางรัก กรุงเทพมหานคร

แผนผังสถานี

รายละเอียดสถานี

สัญลักษณ์ของสถานี

ตราสัญลักษณ์เป็นรูปพระบรมราชานุสาวรีย์พระบาทสมเด็จพระมงกุฎเกล้าเจ้าอยู่หัว ที่อยู่ด้านหน้าสวนลุมพินีและยังเป็นจุดที่ตั้งสถานีสีลม โดยใช้สีน้ำเงินเพื่อบ่งบอกถึงจุดเชื่อมต่อระหว่างรถไฟลอยฟ้ากับรถไฟฟ้าใต้ดิน

รูปแบบของสถานี
เป็นสถานีใต้ดิน กว้าง 30 เมตร ยาว 156 เมตร ระดับชานชาลาอยู่ลึก 30 เมตรจากผิวดิน เป็นชานชาลาต่างระดับ (Station with Stack Platform) เนื่องจากถนนพระรามที่ 4 ขาออกมีท่อส่งน้ำของการประปานครหลวง ทำให้ต้องสร้างอุโมงค์ซ้อนกัน

ความโดดเด่นของโครงสร้างสถานี

 เป็นสถานีที่อยู่ลึกมากที่สุดในระบบรถไฟฟ้ามหานคร ถึง 30 เมตรจากระดับพื้นดิน
 มีบันไดเลื่อนสถานีรถไฟฟ้ายาวที่สุดในเอเชียตะวันออกเฉียงใต้ จากชั้นออกบัตรโดยสารสู่ชานชาลาชั้นล่าง ยาวถึง 43 เมตร
 การก่อสร้างอุโมงค์สถานี จำเป็นต้องตัดเสาเข็มตอม่อสะพานลอยไทย-ญี่ปุ่น เนื่องจากเดิมตอม่อได้ฝังที่ระดับความลึก 28 เมตร แต่ส่วนบนสุดของสถานีจะอยู่ที่ระดับความลึก 30 เมตรจากพื้นดิน ซึ่งห่างกันเพียง 2 เมตร จึงได้ใช้เทคโนโลยีการก่อสร้างจากประเทศเยอรมนี โดยค้ำยันฐานรากสะพานระหว่างที่ตัดเสาตอม่อ (under pining) ก่อนถ่ายน้ำหนักตัวสะพานลงบนหลังคาสถานีรถไฟฟ้าใต้ดิน ดังนั้นในปัจจุบันตัวสถานีจึงทำหน้าที่เป็นตอม่อสะพานแทน โดยระหว่างการก่อสร้างสถานีที่มีการตัดเสาเข็มออก สะพานลอยไทย-ญี่ปุ่นยังสามารถเปิดการจราจรได้ตามปกติ

ทางเข้า-ออกสถานี

 1 หน้าสวนลุมพินี ด้านหลังพระบรมราชานุสาวรีย์รัชกาลที่ 6 (ลิฟต์, บันไดเลื่อนขึ้นและลง)
 2   (สะพานเชื่อม), ดุสิต เซ็นทรัล พาร์ค, ถนนสีลม, โรงพยาบาลจุฬาฯ (สะพานเชื่อม), อาคารสีลมเอจ (สะพานเชื่อม), โรงแรมคราวน์พลาซ่า กรุงเทพฯ ลุมพินีพาร์ก (ลิฟต์, บันไดเลื่อนขึ้นและลงสำหรับทางเข้า-ออก ส่วนสะพานเชื่อมมีเฉพาะบันไดเลื่อนขึ้น)

การจัดพื้นที่ในตัวสถานี
แบ่งเป็น 2 ชั้นเหนือพื้นดิน และ 4 ชั้นใต้ดิน ประกอบด้วย
 2 สะพานลอย
 G ระดับถนน
 B1 ชั้นออกบัตรโดยสาร 
 B2 ชั้นชานชาลา หมายเลข 2 มุ่งหน้าสถานีลุมพินี และสถานีปลายทางท่าพระ (ผ่านบางซื่อ)
 B3 ชั้นห้องเครื่อง
 B4 ชั้นชานชาลา หมายเลข 1 มุ่งหน้าสถานีสามย่าน และสถานีปลายทางหลักสอง

สิ่งอำนวยความสะดวก 
 ลิฟท์สำหรับผู้พิการ ที่ทางเข้า-ออกที่ 1 และ 2

เวลาให้บริการ

จุดเชื่อมต่อการเดินทาง 
 รถไฟฟ้าบีทีเอส สายสีลม เชื่อมต่อที่ สถานีศาลาแดง

รถโดยสารประจำทาง 

 ถนนพระรามที่ 4 หน้าสวนลุมพินี สาย 4 14 45 46 47 67 74 76 115 141 507

 ถนนพระรามที่ 4 หน้าโรงพยาบาลจุฬาลงกรณ์ สาย 4 45 46 47 50 67 141 177 507

 ถนนสีลม สาย 15 76 77 115 504 514 547
 ถนนราชดำริ สาย 14 50 74 504 514 547
 หมายเหตุ : สาย 50 เดินรถทิศทางเดียว จากหน้า รพ.จุฬาฯ-สี่แยกศาลาแดง-สวนลุมพินี-ถนนวิทยุ-ถนนสารสิน-ถนนราชดำริ-สี่แยกศาลาแดง-ตรงข้าม รพ.จุฬาฯ

สถานที่สำคัญใกล้เคียง 

 สวนลุมพินี
 โรงพยาบาลจุฬาลงกรณ์ และคณะแพทยศาสตร์ จุฬาลงกรณ์มหาวิทยาลัย
 สภากาชาดไทย และสถานเสาวภา (สวนงู)
 สะพานลอยไทย-ญี่ปุ่น
 สำนักงานกองทุนบำเหน็จบำนาญข้าราชการ (กบข.) (อาคารอับดุลราฮิม)
 โรงเรียนเซนต์โยเซฟคอนแวนต์
 โรงพยาบาล บี เอ็น เอช (โรงพยาบาลบางกอกเนิสซิ่งโฮม)
 ถนนพัฒน์พงศ์
 โรงพยาบาลกรุงเทพคริสเตียน
 ย่านการค้าซอยละลายทรัพย์

ศูนย์การค้าและอาคารสำนักงาน 
 สีลมคอมเพล็กซ์
 อาคารอับดุลราฮิม เพลส
 อาคารอื้อ จือ เหลียง
 อาคาร ชาญอิสสระ ทาวเวอร์
 ธนาคารกรุงเทพ สำนักงานใหญ่สีลม
 ธนิยะ พลาซ่า
 อาคารซิลลิค เฮ้าส์
 อาคารเจ-ซิตี้
 อาคารสีบุญเรือง และอาคารสีบุญเรือง 2
 อาคารสิวะดล
 อาคารกมลสุโกศล
 อาคารลิเบอร์ตี้สแควร์
 อาคารซี.พี.ทาวเวอร์ (สีลม)
 อาคารบุญมิตร
 อาคารมูลนิธิแห่งสภาคริสตจักรในประเทศไทย (อาคารซีซีที.)
 อาคารสีลม เอดจ์
 อาคารเซ็นทรัลพาร์ค ออฟฟิศเศส
 อาคารพาร์ค สีลม

โรงแรม 
 โรงแรมดุสิตธานี แอท ดุสิต เซ็นทรัล พาร์ค
 โรงแรมมณเฑียรกรุงเทพ
 โรงแรมคราวน์ พลาซา แบงค็อก ลุมพินี พาร์ค
 โรงแรมสวิสลอดจ์
 โรงแรมเซ็นเตอร์ พอยด์ ศาลาแดง
 โรงแรมวอลล์สตรีท อินน์
 โรงแรมโวโค แบงค็อก สุรวงศ์

อ้างอิง

แหล่งข้อมูลอื่น 

 แผนที่จากเว็บไซต์บีอีเอ็ม 

สิ่งก่อสร้างตั้งแต่ พ.ศ. 2547
สีลม
สีลม
สีลม
สีลม